**Szentendrei Közös Önkormányzati Hivatal**

**Hatósági Iroda**

2000 Szentendre, Városház tér 3.

Tel: +36 26 300 407

E-mail: ugyfelszolgalat@szentendre.hu

**Tárgy: Kútfúrás**

 Tisztelt Polgárok!

Szentendre város területén lakóhellyel, vagy tartózkodási hellyel rendelkező szentendrei lakosnak, kútfúrás esetén kútfúrási engedéllyel kell rendelkeznie.

Az alábbiakban a kútfúrási kérelemmel kapcsolatos leggyakoribb kérdéseket összegyűjtöttük.

**Kútfúrás Szentendre város területén**

**1. Milyen kút fúrására kell kérelmet beadni?**

Minden típusú kút fúrása engedélyhez kötött.

**2. Mikor tud a helyi önkormányzat jegyzője kútfúrási engedélyt kiadni?**

Jegyzői engedély szükséges, amennyiben a következő feltételeket együttesen teljesíti:

* legfeljebb 500 m3/év vízigénybevétellel működik
* épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény vagy a háztartási igények kielégítését szolgálja
* nem gazdasági célú vízigény
* kizárólag parti szűrésű vízkészlet, vagy talajvízkészlet felhasználásával üzemel
* a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló kormányrendelet szerint kijelölt, kijelölés alatt álló, illetve előzetesen lehatárolt belső, külső és hidrogeológiai védőidom, védőterület, valamint karszt- vagy rétegvízkészlet igénybevétele, érintése nélkül üzemel

*(amennyiben a fenti pontok legalább egyike nem teljesül, vízügyi hatósághoz benyújtott tervdokumentáció szükséges)*

**3. Mit kell tartalmaznia a helyi önkormányzat jegyzőjéhez benyújtott kérelemnek?**

A helyi vízgazdálkodási hatósági jogkörbe tartozó kutak vízjogi **létesítési** engedélyezési eljáráshoz szükséges dokumentáció tartalma:

1. Kérelmező neve, állandó lakhelye, anyja neve, születési helye, ideje.

2. A tervezett kút helye: irányítószám, település, közterület jellege, házszáma, helyrajzi száma, koordináták (földrajzi vagy EOV), terepszint (mBf).

3. A tervezett kút típusa: fúrt kút vagy ásott kút.

4. A vízhasználat célja: háztartási vízigény, házi ivóvízigény.

5. A tervezett kút műszaki adatai:

5.1. talpmélység (terepszint alatt, m), becsült nyugalmi vízszint (terepszint alatt, m);

5.2. csak fúrt kút esetében

5.2.1. iránycső anyaga, átmérője, rakathossz,

5.2.2. csövezet anyaga, átmérője, rakathossz,

5.2.3. szűrőzött szakasz mélységköze, átmérője, kialakítása, típusa,

5.2.4. a kút-felsőrész tervezett kialakítása (fúrt kút esetében): kútakna, kútház, kútszekrény, kútsapka.

6. A használat során keletkező szennyvíz elhelyezési módja.

7.Fúrt kút esetében a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet (a továbbiakban: kútr.) 13. § (2) bekezdésének való megfelelés igazolása.

8. Nyilatkozat (aláírja a tulajdonos, fúrt kút esetében a kivitelező is): a közölt adatok a valóságnak megfelelnek, a kút az érvényes műszaki, biztonsági, vízgazdálkodási és környezetvédelmi előírásoknak megfelelően kerül kialakításra.

A helyi vízgazdálkodási hatósági jogkörbe tartozó kutak vízjogi **üzemeltetési és fennmaradási** engedélyezési eljáráshoz szükséges dokumentáció tartalma:

1. Kérelmező neve, állandó lakhelye, anyja neve, születési helye, ideje.

2. A vízjogi létesítési engedély száma, kelte, kiállító hatóság (fennmaradási engedélykérelem esetén nem kell kitölteni).

3. A kút helye: irányítószám, település, közterület jellege, házszáma, helyrajzi száma, koordináták (földrajzi vagy EOV), terepszint (mBf).

4. A vízhasználat célja: háztartási vízigény, házi ivóvízigény.

5. Ivóvízcélú felhasználás esetén a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet szerinti vízminőség-vizsgálat eredménye.

6. A kút műszaki adatai:

6.1. talpmélység (terepszint alatt, méterben), nyugalmi vízszint (terepszint alatt, méterben);

6.2. csak fúrt kút esetében:

6.2.1. iránycső anyaga, átmérője, rakathossz,

6.2.2. csövezet anyaga, átmérője, rakathossz,

6.2.3. szűrőzött szakasz mélységköze, átmérője, kialakítása, típusa,

6.2.4. csak ásott kút esetében: kútfalazat anyaga, átmérője (mm/mm), helye (m-m); vízbeáramlás helye (nyitott kúttalp, nyitott falazat, helye (m-m).

6.3. A kút-felsőrész kialakítása (fúrt kút esetében): akna, kútház, kútszekrény, kútsapka.

6.4. A kút lezárása ásott kút esetében: fedlap, anyaga.

6.5. A vízkitermelés módja: kézi vagy gépi.

6.6. A használat során keletkező szennyvíz mennyisége, elhelyezése.

6.7. Fényképfelvétel a kútról és környezetéről.

6.8. Fúrt kút esetében a kútr. 13. § (2) bekezdésének való megfelelés igazolása.

6.9. Nyilatkozat (aláírja a tulajdonos, fúrt kút esetében a jogosultsággal rendelkező kivitelező is; fennmaradási engedély kérelem esetében a kútr. 13. §-ban megjelölt szakember: a közölt adatok a valóságnak megfelelnek, a kút úgy került kialakításra, hogy abba a felszínről szennyeződés vagy csapadékvíz nem kerülhet).

Amennyiben további kérdése merül fel, kérjük keresse bizalommal a Hatósági iroda munkatársait ügyfélfogadási időben a Szentendrei Közös Önkormányzati Hivatalban (2000 Szentendre, Városház tér 3.), vagy a fenti telefonszámon.

Ügyintéző: Bognár Ferenc András (ügyfélfogadás: szerda 8-12,13-16)

 Szentendrei Közös Önkormányzati Hivatal

 Hatósági Iroda